失題
作者：白居易
朝代：唐

paragraphs: 石榴枝上花千朵，荷葉杯中酒十分。
滿院弟兄皆痛飲，就中大戶不如君。
（見《玉照新志》。
）（〖1〗《玉照新志》〖宋王明清撰，《寶顏堂祕笈》本〗卷三：「王彦國獻臣，招信人，居縣之近郊。
建炎初，虜人將渡淮，獻臣坐於所居小樓，望見一老士大夫彷徨阡陌間，攜一小僕，負一匣，埋於空迥之所。
獻臣默識之。
事定，往掘其地，宛然尚存。
啟匣，乃白樂天手書詩一紙。
云〖詩不重錄〗。
獻臣後南渡，寓居餘姚，嘗出以示余，真奇物也。
聞後以歸劉綱公舉矣。
」〖2〗按此亦顧先生所見示，其事可信與否，未敢遽斷，期海內方家有以論定之。
）。